PATVIRTINTA

Šilutės r. Kintų pagrindinės mokyklos

direktoriaus 2023 m. sausio d.

įsakymu Nr. V1-

**RESPUBLIKINIO PRADINIŲ KLASIŲ MOKINIŲ**

**VIRTUALAUS KŪRYBINIŲ DARBŲ KONKURSO - PARODOS**

**„SKUDURINĖ ONUTĖ“**

**NUOSTATAI**

1. **SKYRIUS**

**BENDROSIOS NUOSTATOS**

1. Respublikinio pradinių klasių mokinių virtualaus kūrybinių darbų konkurso - parodos „Skudurinė Onutė“ (toliau Konkursas) nuostatai reglamentuoja Konkurso tikslą, dalyvius, Konkurso organizavimo tvarką, reikalavimus darbų atlikimui, vertinimą ir apdovanojimus.
2. Konkurso organizatoriai – Šilutės rajono Kintų pagrindinės mokyklos pradinio ugdymo mokytojos: Irena Šerkienė, Vida Viršilienė, Asta Matvėjėvienė, Ilona Papievienė, specialioji pedagogė, logopedė Elvyra Rimkuvienė.
3. Partneriai - Šilutės rajono švietimo pagalbos tarnyba.
4. Konkurso nuostatai išsiunčiami į šalies, rajono mokyklas el. paštu ir skelbiami Kintų pagrindinės mokyklos internetinėje svetainėje <https://www.kintumokykla.lt/>

# II SKYRIUS

# TIKSLAS

1. Puoselėti etnografinių dailės dirbinių tradicijas, ugdyti mokinių supratimą, poreikį liaudies menui. Siekti, kad lėlininkystės tradicijos būtų gyvos ir puoselėjamos Lietuvoje, kad į šią veiklą įsijungtų visa šeima.

# III SKYRIUS

# PARODOS-KONKURSO DALYVIAI

1. Konkurse kviečiami dalyvauti Lietuvos mokyklų 1-4 klasių mokiniai.

# IV SKYRIUS

# KONKURSO ORGANIZAVIMAS

1. Konkursas vykdomas 2 etapais.
	1. I etapas – konkursas - paroda kiekvienoje mokykloje, kurio metu atrenkami po 2-3 iš pirmos, antros, trečios ir ketvirtos klasių mokinių meniškiausiai atlikti darbai.
	2. II etapas – atrinkti darbai (skudurinės Onutės) nufotografuojami ir fotografijos atsiunčiamos JPG, JPEG skaitmeniniu formatu (ne mažesniu kaip 600 KB, ne didesniu kaip 2 MB).

# Pedagogai, rengiantys mokinius konkursui, registruojasi elektroninėje renginių registracijos sistemoje <http://semiplius.lt/> iki 2023 m. vasario 28 d. *(registracijoje ieškoti Šilutės rajono savivaldybės renginių kalendoriaus).*

1. **Iki 2023 m. kovo 15 d.** elektroniniu paštu skudurineonute@kintumokykla.lt atsiunčiama užpildyta dalyvaujančios mokyklos dalyvio anketa (1 priedas) ir nuotraukos.
2. Konkurso laimėtojai nustatomi iki **2023 m. kovo 20 dienos**.

# Laiku neužsiregistravę arba pavėlavę dalyviai konkurse nedalyvauja.

# V SKYRIUS

# REIKALAVIMAI DARBUI

1. Mokinių darbuose privalo atsispindėti etnografinių dailės dirbinių tradicijos:
* lėlytės siūtos, megztos;
* naudotas paprastas vienspalvis audinys veidui ir kūnui;
* naudoti verpalai; užpildai.

# VI SKYRIUS

# VERTINIMAS IR APDOVANOJIMAI

1. Darbus vertina komisija, kurią sudaro organizatoriai – Kintų pagrindinė mokykla.
2. Darbai vertinami 2-jose amžiaus grupėse:
* pirmų-antrų klasių mokinių darbai,
* trečių-ketvirtų klasių mokinių darbai.
1. Konkurso vertinimo komisija, vertindama darbus (skudurines Onutes), atsižvelgia į:
	1. temos atskleidimą;
	2. darbo originalumą;
	3. atliktos technikos savitumą;
	4. estetinį vaizdą ir atidumą.
2. Komisija išrenka 1–3 vietų laimėtojus atskirose grupėse.
3. Konkurso laimėtojai apdovanojami Kintų pagrindinės mokyklos direktoriaus diplomais.
4. Visiems konkurso dalyviams įteikiami Kintų pagrindinės mokyklos direktoriaus padėkos raštai.
5. Užsiregistravusiems elektroninėje renginių registracijos sistemoje <http://semiplius.lt/> bus išduodamos Šilutės švietimo pagalbos tarnybos dalyvio pažymos.
6. Geriausi darbai skelbiami Kintų pagrindinės mokyklos svetainėje <https://www.kintumokykla.lt/>

# VII SKYRIUS

# PAPILDOMA INFORMACIJA

1. Dalyvis, užsiregistravęs į Konkursą, sutinka, kad Konkurso dalyvio duomenys bus naudojami viešinimo tikslais, organizatorių internetinėse svetainėse ir (ar) pateikiami spaudoje.
2. Dėl detalesnės informacijos kreiptis į Šilutės r. Kintų pagrindinės mokyklos pradinio ugdymo mokytoją Iloną Papievienę el. paštu ilonapapieviene@kintumokykla.lt

\_\_\_\_\_\_\_\_\_\_\_\_\_\_\_\_\_\_\_

1 priedas

 **DALYVIO ANKETA**

|  |  |  |  |
| --- | --- | --- | --- |
| Mokykla | Mokinio vardas, pavardė | Klasė | Mokytojo vardas, pavardė, dalykas (ar pradinio ugdymo, ar dailės, ar technologijų, ar neformalaus švietimo, ar kt.), el.paštas, telefonas. |
|  |  |  |  |
|  |  |  |  |